**Alexander Wylie** (født 6. april 1815 i London, død 10. februar 1887 samme sted) var en britisk protestantisk kinamisjonær. Han er kjent for sitt arbeid med oversettelser og forskning under det sene Qing-dynastiet.

Liv og virke
------------

### Bakgrunn

Wylie ble født i London og gikk på skole i Drumlithie i Kincardineshire, og deretter i Chelsea i London.

### Kinamisjonær

Mens han var lærling hos en møbelsnekker, plukket han opp en kinesisk grammatikk skrevet på latin, og etter å ha mestret sistnevnte språk gjorde han slik god framgang i kinesisk at i 1846 engasjerte misjonæren James Legge ham til å ha overoppsyn med London Missionary Societys presse i Shanghai.

I denne posisjonen skaffet han seg inngående kjennskap i kinesisk religion og sivilisasjon, især i kinesisk matematikk. Han foretok en rekke lengre reiser i Kinas indre. Han var i stand til å demonstrere i sin avhandling *Jottings on the Science of the Chinese* at George Horners metode (1819) i å løse ligninger av alle ordrer hadde vært kjent for kinesiske matematikere på 1300-tallet.

Han gjorde flere reiser til Kinas indre, mest kjent er den i 1858 sammen med lord Elgin på en kanonbåt tilhørende den britiske marine langs elven Yangtze og til Nanking hvor han tjenestegjorde som eneste medlem av tre som møtte myndighetene i Taiping, og i 1864 med Griffith John til hovedstaden Sichuan og kilden av elven Hanjiang. Han fullførte spredningen av en million kinesiske utgaver av Det nye testamente framskaffet av det britiske og utlandske bibelsamfunnets særskilte fond av 1855. Fra 1863 var han agent for det samme samfunnet. Han ble etterfulgt av Samuel Dyer junior, sønn av Samuel Dyer, og svoger av Hudson Taylor.

Alexander Wylie hadde et omfattende forfatterskap, blant annet om protestantisk misjonshistorie i Kina (*Memorials of Protestant Missionaries to the Chinese*, Shanghai, 1867). Han utgav på kinesisk bøker om aritmetikk, geometri, algebra, mekanikk, astronomi, og dampmaskiner, og oversatte også Matteus- og Markus-evangeliene. På engelsk var hans fremste verk *Jottings on the Science of the Chinese*, utgitt i 1853 i Shanghai; foruten en samling artikler utgitt under tittelen *Chinese Researches* i 1897 i Shanghai; *Memorials of Protestant Missionaries* (1867); og *Notes on Chinese Literature* (Shanghai, 1867). Han skrev også en artikkel om den nestorianske stele i Xian.

Da hans helse og syn begynte å svikte dro han tilbake til London i 1877. I 1882 solgte han rundt 20 000 kinesiske titler og antikke bøker han hadde samlet i Kina til biblioteket i Oxford. Hans samling er i dag oppbevart i Bodleian Library som «Alexander Wylie Collection». Blind og lenket til sengen døde han i sitt hjem i Hampstead den 6. februar 1887 og ble gravlagt på kirkegården i Highgate.

Referanser
----------

1. ↑  Wylie, Alexander (1853): *Jottings on the Sciences of the Chinese*. Shanghai: Northern Herald.

Litteratur
----------

* Broomhall, Alfred James (1988): *Hudson Taylor & China's Open Century, Book Six: Assault On The Nine*, Hodder and Stoughton and Overseas Missionary Fellowship
* Cordier, Henri (1887): *The Life and Labours of Alexander Wylie*, London: Trubner & Co

Eksterne lenker
---------------

* Verker relatert til Wylie, Alexander (DNB00) hos *Wikisource*

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** CiNii
 |